NaiveNeuron/SloPal huggingface dataset:
Harabin, Štefan, predseda Najvyššieho súdu SR (2010-10-19):
Ďakujem za slovo, pán predseda. Komisia Európskeho spoločenstva ďalej v oznámení konštatuje, že zlepšenie v oblasti súdnej spolupráce je odteraz cieľom, ktorý je potrebné dosiahnuť a justičné vzdelávanie je nevyhnutným nástrojom. Dodáva, že dôležité je prijatie súboru právnych predpisov, ktoré sa musí teraz uplatňovať odborníkmi v oblasti justície na jednej strane a vývoj zásady vzájomného uznávania spočívajúceho vo veľkej miere na vzájomnej dôvere medzi súdnymi systémami členských štátov na strane druhej, robia z justičného vzdelávania dôležitú otázku. Vyššie uvedené ďalej potvrdila aj Rada Európskej únie prijatím uznesenia rady a zástupcov vlád členských štátov, ktorí sa zišli na zasadnutí rady o odbornej príprave sudcov, prokurátorov a justičných pracovníkov v Európskej únii. Toto uznesenie vo svojom prvom bode uvádza, že „Pri organizovaní odbornej prípravy sudcov, prokurátorov a justičných pracovníkov, ako napr. justiční čakatelia, súdni úradníci, tajomníci, by sa mali členské štáty riadiť nižšie uvedenými usmerneniami bez toho, aby tým bola dotknutá nezávislosť súdnictva alebo rôzne justičné organizácie v Európskej únii.“ Medzi tieto usmernenia napr. patrí aj presadzovanie primeranej odbornej prípravy uplatňovania európskeho práva sudcami, prokurátormi a justičnými pracovníkmi tak, aby sa dodržiavali základné práva a zásady uznané v čl. 6 Zmluvy o Európskej únii a vyjadrené v Charte základných práv Európskej únie, rozvíjanie priamej výmeny medzi sudcami, prokurátormi a justičnými pracovníkmi z rôznych členských štátov, okrem iného aktívnou účasťou na programe justičnej výmeny a pod. Predkladateľ navrhovanou úpravou fakticky neguje inštitút justičných čakateľov ako spôsob prípravy na výkon funkcie sudcu. Ide o nerešpektovanie Európskej charty o zákone pre sudcov, ktorý výslovne upravuje výber kandidátov na sudcov a ich prijímanie do radov sudcov i ďalšie vzdelávanie v bode 2 zásad. Konštatuje, že zákon o sudcoch má obsahovať ustanovenia pre podmienky, ktoré požiadavkami na odbornú kvalifikáciu... (Prerušenie vystúpenia predsedajúcim.)
P. Hrušovský, podpredseda NR SR: (2002-01-29):
Panie poslankyne, páni poslanci, vyhlasujem 10-minútovú technickú prestávku na vyhotovenie hlasovacích kariet pre nových poslancov Národnej rady Slovenskej republiky. 10 minút, budeme pokračovať o 15.00 hodine. (Technická prestávka.)
Čepček, Martin, poslanec NR SR (2022-05-05):
Ďakujem pekne. Pán poslanec Žiak, neviem, či ste si všimli, ale tam nie je jeden zákon, tam sú tri zákony. Neviem, či ste si všimli, jeden zákon rieši potratovú turistiku konkrétne, jeden je taký veľmi slabučký a jeden je taký, čo už tu bol. Takže, pán poslanec Žiak, ja neviem, o čom vy tu rozprávate. Keby bolo potratu, tak vy by ste tu tiež na tomto svete neboli. Takže si treba uvedomiť, že môžme mať na to pohľad aj iný, nielen taký ako vy, ten taký liberálny, taký, ktorý život preňho neznamená nič. Iba jeho život, jeho vlastný život, nikoho iného život si neváži, iba svoj. Ako nehnevajte sa, ale táto spoločnosť je širokospektrálna a toto nie je spoločnosť len liberálov alebo progresívcov, toto je spoločnosť, ktorá vyšla z kresťanských hodnôt, celá Európa bola na tom postavená, pán poslanec, tak ja neviem, o čom sa tu bavíme. Ešte raz opakujem. Tri návrhy zákona a každý z tých zákonov je iný. Ďakujem.
Kamenický, Ladislav, poslanec NR S (2013-12-03):
Pán predseda, teraz budeme hlasovať o bodoch zo spoločnej správy č. 11, 22 a 29, ktoré poslanci Štefanec a Kollár navrhli vyňať na samostatné hlasovanie, odporúčanie gestorského výboru je schváliť.
Ďuriš Nicholsonová, Lucia, podpredsedníčka NR SR (2016-10-14):
Pán poslanec Grendel.
Gröhling, Branislav, minister školstva, vedy, výskumu a športu SR (2022-02-02):
Vážený pán predsedajúci, vážené pani poslankyne, vážení páni poslanci, dovoľte mi uviesť návrh zákona č. 131/2002 Z. z. ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ktorými sa menia a dopĺňajú niektoré zákony. Tento návrh zákona sa predkladá na základe cieľov vyjadrených aj v Programovom vyhlásení vlády Slovenskej republiky na dané obdobie rokov ’21 až ’24, aj na základe plánu legislatívnych úloh a, samozrejme, toľko spomínaného plánu obnovy a odolnosti a cieľom plnenia jednotlivých míľnikov. V skratke, cieľom toho návrhu zákona, keďže sme iba v prvom čítaní, asi tá najbúrlivejšia diskusia potom bude v druhom čítaní, je deregulogovať vnútornú organizáciu verejných škôl a ponechať ju v podstatnej miere na autonómiu vysokých škôl, vniesť ako prvok do voľby rektora externý prvok a to je spôsobom voľby a požiadavkami na kandidátov na rektora a zdôrazňovať jeho manažérske pôsobenie, ponechať viaceré, ja poviem, že neakademické rozhodovacie pôsobnosti, právomoci rektora bez zapojenia akademického senátu, a tak posilniť a zvýrazniť aj manažérsku líniu riadenia a určitým spôsobom stransparentniť kreovanie správnej rady verejnej vysokej školy a funkcií dekana a rektora prostredníctvom aj iného inštitútu, ako je zavedený, tzv. inštitútu verejného vypočutia, toľko spomínané zavedenie výkonnostných zmlúv na základe merateľných ukazovateľov s cieľom prerozdeľovať financovanie jednotlivých verejných vysokých škôl s individuálnym prístupom a cieľom k zohľadneniu jednotlivých potrieb; prechod na funkčné miesta, ktoré nie sú viazané na vedecko-pedagogický, resp. umelecko-pedagogický titul s cieľom, systémom, s cieľom otvoriť celé toto prostredie; rozdelenie akreditácie habilitačného a inauguračného konania na dve samostatné akreditácie; zavedenie mobilitného okna pre študentov a učiteľov s cieľom internacionalizácie vysokoškolského prostredia, ako aj zavedenie nového typu motivačných štipendií s cieľom udržať najlepších absolventov – prioritne stredných škôl – na Slovensku. Ďakujem veľmi pekne.
Šimečka, Michal, podpredseda NR SR (2023-12-13):
Ďakujem veľmi pekne. Ďalší, pán poslanec Valášek, ktorý ale nie je prítomný, takže prepadáva v poradí. To isté pre pani poslankyňu Gažovičovú, ktorú tu tiež nevidím. To znamená, ak vás môžem poprosiť, páni technici, dať to, dať to hore, tak to znamená, že vystupuje teraz pán poslanec Hargaš. Tak prosím, máte slovo.
Dostál, Ondrej, poslanec NR SR (2017-11-30):
... ako to robí pán minister Kaliňák, tak dobre, aj ja to tak môžem robiť. Ja som v prvej lavici, takže môžem vždycky, keď budete hovoriť, tak vám budem do toho, budem do toho brblať. Nerobím to vždy... (Reakcia predkladateľa: „Vždy to robíte.“) Pán Kaliňák, vy ste strašný klamár. To je neuveriteľné, aký ste vy klamár. (Reakcia predkladateľa.) Nie. Kedy som vám ja skákal do reči? (Reakcia predkladateľa: „Vždy. Z tej prvej lavice.“) Poprosím pána podpredsedu, aby urobil kľud v rokovacej sále, lebo niektorí, niektorí prítomní ústavní činitelia sa nevedia zmestiť do kože... (Prerušenie vystúpenia predsedajúcim.)
Bugár, Béla, podpredseda NR SR (2018-09-18):
Ďakujem. Vyhlasujem prestávku do 18.00 hod. (Prestávka.) (Po prestávke.)
Jurinová, Erika, poslankyňa NR SR (2016-11-25):
Ďakujem pekne.
V. Veteška, podpredseda NR SR: (2007-05-10):
Bude to vládny návrh zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov , tlač 286. Rozhodnutie o pridelení výborom 284. Pán minister, máte slovo. Ďakujem, pani poslankyne, páni poslanci. M. Janušek, minister výstavby a regionálneho rozvoja SR: Ďakujem pekne. Vážený pán predsedajúci, milé poslankyne, vážení poslanci, materiál predkladám na rokovanie v nadväznosti na zámery vlády Slovenskej republiky premietnuté do programového vyhlásenia vlády zachovať účelovosť Štátneho fondu rozvoja bývania a súčasne zefektívniť využívanie verejných zdrojov. V predloženom materiáli sa navrhujú zmeny a doplnenie zákona, ktoré majú vytvoriť priestor pre kvalitnú správu takmer 30 miliárd verejných zdrojov, ktoré fond už v súčasnosti obhospodaruje a to úpravou výdavkov na správu fondu. Tieto výdavky sú v súčasnosti vzhľadom na rast spravovaných finančných prostriedkov a rast cien nedostatočné. So zreteľom na zhodnú formu obstarávania nového bývania sa navrhuje spojenie účelov – výstavba bytov v bytových domoch a výstavba bytov v rodinných domoch do jedného účelu. Súčasne sa pre obe formy navrhuje doplniť obstarávanie bytu v polyfunkčnom dome, ktorým je dom s prevažujúcou funkciou bývania a v ktorom sa obstarávajú aspoň 4 bytové jednotky. Zanedbanosť bytového fondu vo väzbe na spotrebu tepla si vyžaduje podporiť obnovu stavieb na bývanie a zrušiť doterajšie obmedzenie, ktorým je limit podlahovej plochy a to 80 m2 v prípade bytu v bytovom dome a 160 m2 v prípade bytu v rodinnom dome. V návrhu sa dopĺňa nový účel, ktorým je obnova zariadenia, sociálnych služieb a definuje sa jej rozsah, pričom sa súčasne vymedzuje, že ide o zariadenia s celoročným bývaním. Zmenou, ktorá je riešená v predloženom návrhu zákona, je správa účtov otvorených Štátnym fondom rozvoja bývania v prospech stavebníkov na čerpanie a splácanie poskytnutej podpory. Ďakujem pekne za pozornosť.
Hrnčiar, Andrej, podpredseda NR SR (2018-05-28):
Osem faktických poznámok. Nech sa páči, pani poslankyňa Grausová.
M. Hort, podpredseda NR SR: (2009-09-10):
Pán spravodajca? Nemá záujem vystúpiť v záverečnom slove, takže prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie zákona o práve na výhradu vo svedomí a jeho uplatnení (zákon o výhrade vo svedomí) a o zmene a doplnení ďalších zákonov . Návrh zákona máte pod tlačou 1203, návrh na jeho pridelenie na prerokovanie výborom je v rozhodnutí č. 1204. Teraz dávam slovo pánovi poslancovi Vladimírovi Palkovi, aby návrh zákona uviedol. Nech sa páči.
J. Rydlo, poslanec: (2010-02-11):
Ďakujem.
Pellegrini, Peter, predseda NR SR (2015-10-01):
Prezentujme sa a hlasujme. (Hlasovanie.) Prítomných 131 poslancov, za hlasovalo 56, proti bolo 6, zdržalo sa 68, nehlasoval 1. Konštatujem, že tento návrh sme neschválili. Poprosím teraz pána poslanca Polláka, aby uviedol hlasovanie v prvom čítaní o návrhu skupiny poslancov na vydanie zákona o Fonde na podporu kultúry národnostných menšín (tlač 1760). Je to bod 128 programu. (Hlasovanie o návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín , tlač 1760.)
Grendel, Gábor, podpredseda NR SR (2021-11-23):
Otváram rozpravu, do ktorej som dostal jednu písomnú prihlášku, a to od pána poslanca Erika Tomáša. Ale ešte skôr sa hlási do rozpravy pán podpredseda Národnej rady Juraj Blanár.
Kuffa, Štefan, poslanec NR SR (2012-10-29):
Ďakujem za slovo. Dobré ráno. Dovoľte mi vzniesť aj takýmto spôsobom námietku hneď v úvode hneď k úvodu pani kolegynky, ktorá tu premietala film. To nie je rozprava. Ak by tu bol odprezentovaný nejaký slajd alebo čosi také, beriem to, ale ja donesiem nabudúce tuná nejaký štvorhodinový film a pustím vám to. Nemý výkrik alebo podobné všelijaké iné to môžu byť. Takže myslím si, že tuná bol porušený rokovací poriadok. K tej káhirskej konferencii, že je to dvadsiate výročie. Tak aby sme nemali takú zlú pamäť, ja si dovolím ešte pripomenúť, netreba ísť do Egypta, ale treba zostať v Bratislave, pred dvadsiatimi rokmi tu bol jeden z najväčších kongresov. A neviem ani, že by sa odvtedy tu udial väčší kongres, bol to pro live. Je takisto dvadsiate výročie tohto kongresu. Tak to chcem len pripomenúť na margo tejto káhirskej konferencie. A hovorilo sa tu o dôstojnosti a skutočne o živote. Bolo tu vyše 2 400 účastníkov. Odvtedy Bratislava čosi také nezažila. Pokles interrupcií síce na Slovensku klesol tak, ako to hovorila tuná predrečníčka, ale stúpol počet neplodných mladých ľudí. A to je problém, ktorý je spojený veľmi úzko práve síce aj s tou sterilizáciou, lebo rekanalizácia je tu možná, ale aj s antikoncepciami. Dovolím si povedať takýto výrok, že vraj sme spiatočníckou krajinou. Chcem to takto zvýrazniť, že nie sme spiatočníckou krajinou. Slnko stále vychádza na východe. My sme stredovýchodnou krajinou. A netvárme sa, že slnko vychádza na západe. Nemáme sa za čo hanbiť. A sme dobrou krajinou, ktorá ešte aj Európe má... (Prerušenie vystúpenia časomerom.)
Matej, Ondrej, poslanec NR SR (2011-10-18):
Pán predseda, prosím, dajte hlasovať o tom, že predmetný zákon bude pridelený v druhom čítaní na prerokovanie výboru pre financie a rozpočet, ústavnoprávnemu výboru a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady. Dajte, prosím, hlasovať.
Zmajkovičová, Renáta, podpredsedníčka NR SR (2014-05-15):
S faktickými poznámkami sa hlási päť poslancov. Uzatváram možnosť prihlásiť sa s faktickou. Pán poslanec Vašečka.
Faič, Vladimír, poslanec NR SR (2023-06-27):
To je podľa môjho názoru dostatočné zdôvodnenie a teraz si dovolím, a prosím teda o čas, predložiť pozmeňujúci návrh.
Vetrák, Milan, poslanec NR SR (2021-05-05):
Ďakujem za slovo, pán predsedajúci. Novela zákona o platových pomeroch niektorých ústavných činiteľov je na rozdiel od toho predchádzajúceho bodu v podstate nekontroverzným návrhom, o ktorom sme sa mali možnosť rozprávať už na grémiu pred pár týždňami s tým, že by sme chceli nejakým spôsobom spresniť určitú výkladovú nezrovnalosť, ktorá súvisí s týmto zákonom. O čo konkrétne ide? Nedávno bola ukončená kontrola v podobe vládneho auditu v Kancelárii Národnej rady Slovenskej republiky a jedným zo záverov tohto vládneho auditu bolo, že kancelária porušuje zákon, zákon o platových pomeroch niektorých ústavných činiteľov a to tým, že zamestnáva aj asistentov, ktorí nie sú živnostníkmi, teda fyzickými osobami, podnikateľmi, ale sú aj jednoosobovými obchodnými spoločnosťami, teda tzv. jednoosobové eseročky. Bol to trochu prekvapivý záver, voči ktorému aj Kancelária Národnej rady namietala. Namietala aj z dôvodu, že ak sa pozriete na to dotknuté ustanovenie zákona, tak v ňom je výslovný odkaz pri zmluvách, pri tých asistentských zmluvách aj na Obchodný zákonník, takže nebolo celkom zrejmé, že prečo to spôsobuje problém, pretože podľa všetkého zákonodarca, keď sa zákon prijímal, predpokladal, že zmluvy bude možno uzatvárať aj s istou formou obchodnej spoločnosti, a teda tzv. jednoosobovej obchodnej spoločnosti. No a aby sme zabránili tomu, že tu bude nejaký názorový pingpong medzi ministerstvom financií a Kanceláriou Národnej rady, tak sme sa dohodli, že návrh sa, alebo že platný zákon spresníme a spresníme ho tak, že umožníme, aby asistentmi, tak ako tomu bolo doteraz, aj naďalej mohli byť osoby, ktoré si založili jednoosobovú obchodnú spoločnosť, jednoosobovú eseročku. No a to je vlastne hlavným a jediným cieľom tohto návrhu zákona. A rád by som vás aj týmto požiadal o to, aby ste mu vyjadrili podporu tým, že ho posunieme do druhého čítania. Ak by sa tam predsa len našli nejaké nedostatky, o čom nie som si vedomý, tak, samozrejme, ho vylepšíme medzi prvým, druhým čítaním a mali by sme smerovať k tomu, že tú doterajšiu prax, ktorá v princípe ani nikomu nevadila, či už išlo o opozíciu alebo koalíciu, že jednoducho spresníme v platnom zákone tak, aby mohla byť vykonávaná aj doteraz a aby sme nemuseli sa vzdávať asistentov, ktorí sú neraz aj kvalifikovaní, aj nám pomáhajú, aby nám mohli pomáhať aj tou formou, že to budú nielen živnostníci, ale aj jednoosobové obchodné spoločnosti. Ďakujem pekne.
P. Hrušovský, predseda NR SR: (2003-09-09):
Pán podpredseda vlády, máte slovo.
Zmajkovičová, Renáta, podpredsedníčka NR SR (2013-03-22):
Ďalší v rozprave vystúpi pán poslanec Mičovský. Nech sa páči, pán poslanec.
Číž, Miroslav, podpredseda NR SR (2015-03-18):
Pani spravodajkyňa chce zaujať k rozprave stanovisko? Nechce. Takže ďakujem. Kolegyne, kolegovia, vyhlasujem, teda prerušujem rokovanie o tomto bode programu. Ešte máme chvíľu času, takže ešte skúsime zrealizovať nasledujúci bod programu, ktorým je prvé čítanie o návrhu poslankyne Lucie Nicholsonovej na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov. Návrh zákona má tlač 1455 a návrh na pridelenie výborom je v rozhodnutí č. 1462. Pani navrhovateľka poslankyňa Lucia Nicholsonová má slovo. (Rokovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 1455.)
Kočiš, Eduard, poslanec NR SR (2022-03-17):
Veľmi pekne ďakujem za slovo, pán predsedajúci. Miloš, ako starému matičiarovi sa ti chcem poďakovať za tento predkladaný návrh zákona a naozaj podpora Matice slovenskej je tak nízka a tak úbohá, že je to naozaj, sú to také slzy cez plač. To, že z ministerstva kultúry boli výdavky pre Maticu slovenskú znížené skoro o 0,5 mil. eur, bol to vrchol nekultúry pani ministerky Milanovej. To, že sa týmto zákonom navýši aspoň troška taká kvapka v mori pre Maticu slovenskú o 150-tisíc euro, vítam. Ja si však nedokážem predstaviť, če... (ruch v sále) akým spôsobom by dokázala Matica slovenská vôbec vyžiť alebo nejakým spôsobom vyfungovať z tak biednej sumy. Je to najstaršia organizácia Slovákov nielen na území Slovenskej republiky, ale aj Slovákov, ktorí žijú v zahraničí, a príde mi prinajmenšom komické, trápne a úbohé, ak poslanec vládnej koalície bude prirovnávať Slovenské národné noviny, ktoré vydáva Matica slovenská k plátkom, šmejdom a k takému hnoju, ako je Denník N a podobné zverstvá a podobné hlúposti, a jednoducho aby tieto noviny neboli platené zo štátneho rozpočtu a z peňazí daňových poplatníkov, tak toto mi príde už naozaj totálne cynické a totálne úbohé. Noviny, ktoré sa naozaj majú starať o nejaké obrodenie Slovákov s tým, že určití ľudia nesúhlasia s ich obsahom, to svedčí iba o tom, aký vzťah majú k Slovensku, k slovenskej kultúre, k slovenskej štátnosti.
Laurenčík, Milan, podpredseda NR SR (2021-02-05):
Pán poslanec Dušan Jarjabek má ďalšiu faktickú poznámku. Nech sa páči.
Blanár, Juraj, podpredseda NR SR (2022-12-07):
Teraz vystúpi v rozprave pán poslanec Peter Kremský ako posledný ústne prihlásený. Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-09-11):
Teraz dávam slovo spoločnej spravodajkyni z výboru pre financie a rozpočet pani poslankyni Sárközy, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Laurenčík, Milan, podpredseda NR SR (2022-06-22):
Ďakujem, pán poslanec, na vaše vystúpenie jedna faktická poznámka. Nech sa páči, pán poslanec Tomáš Taraba.
Grendel, Gábor, podpredseda NR SR (2020-06-09):
Pán poslanec Linhart.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 144 poslancov, za 93, proti 20, zdržalo sa 31 poslancov. Návrh sme schválili. Prosím teraz pána poslanca Buriana, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení zákon č. 571/2009 Z. z. o rodičovskom príspevku (tlač 1531). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1531.)
Jurinová, Erika, podpredsedníčka NR SR (2014-05-14):
Pán minister, na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Kaník.
Bugár, Béla, podpredseda NR SR (2010-09-08):
Pán poslanec Rafaj.
P. Hrušovský, podpredseda NR SR: (2001-09-11):
J. Prokeš, poslanec: Ďakujem, pán predsedajúci. Môžem len potvrdiť to, čo hovoril pán poslanec Tkáč, že novelizácia zákonov, ktorú máme predloženú, aj niektoré nové zákony, ktoré súvisia, prepáčte, že poviem, s tzv. prenosom kompetencií, je, veľmi jemne povedané, nepripravená. Obsahuje množstvo legislatívnych a vecných chýb. Vážne sa obávam, že pokiaľ ide o potrebu prijatia zákonov, že najlepšie by bolo, keby mali len názvy, to schválime a ďalej by boli len prázdne strany. Veď to, kvôli čomu sa to robí, by bolo naplnené, čo na tom, že v skutočnosti sa žiadna kompetencia neprenesie. Budem o tom hovoriť viacej vo svojom vystúpení. Ďakujem.
Mesterová, Zuzana, poslankyňa NR SR (2024-06-21):
Ďakujem pekne za slovo, pán predsedajúci. Musím konštatovať, pán minister, že z vášho vystúpenia sa mi už potvrdil môj dlhodobý pocit, že táto vládna koalícia predkladá návrhy zákonov na základe subjektívnych osobných skutočností jednotlivých členov alebo ľudí blízkych tejto vláde, lebo aj vaše vystúpenie bolo plné osobných výpovedí, ktoré nie všetky súviseli s predmetom prejednávaného návrhu zákona. A ja musím povedať, že toto ja hodnotím ako mimoriadne nebezpečné, že vám chýba objektívny nadhľad. Lebo my nemôžme tvoriť legislatívu a nemôžme prijímať zákony len na základe nejakých subjektívnych, osobných skutočností, cez ktoré sa niektoré osoby nevedia preniesť. A tiež neobstojí argument, že teda vy ste ako SMER za svojich vlád nezneužívali zákony, tak ako prečo vám neveríme. No, zákon tu nemá byť na to, že podľa toho, aká vláda je pri moci, tak ho zneužije alebo nezneužije. Ten zákon má upravovať pomery v štáte tak, aby nebol zneužiteľný nikým. To nie je o našich protestoch a o vašom výkone vlády, ten zákon tu bude platiť, aj keď vy tu nebudete, aj keď my tu nebudeme, a má byť primárne dobrý, má byť predvídateľný a má zabezpečovať nejaký status quo právnej istoty. To je to, čo vám tu vyčítame, že tento proces je rýchly, nepremyslený, prinesie množstvo vecí, ktoré možno ani teraz nevieme predvídať, kde nastanú nejaké obmedzenia, kde by nastať nemuseli. A nie je to ani o vás, ani o nás a príliš subjektívne sa na to pozeráte. Ďakujem pekne.
Pellegrini, Peter, predseda NR SR (2015-10-02):
Pán poslanec Kuffa.
Kaník, Ľudovít, poslanec NR SR (2012-09-27):
To, že sa nafúkli čísla, aby sa zdôvodnili konania, ktoré tu prebiehali, je už, myslím, že dostatočne známa vec. Už o tom ani nejako nemá zmysel znova hovoriť. Beriem to, že je to taká súčasť toho politického divadla, treba vytvoriť predpolie, poorať pôdu, aby sa potom mohlo zasiať niečo, zdôvodniť nejaké konanie, skrátené legislatívne konanie a tak ďalej. Už to máme za sebou, sme si to poriadne vyrozprávali a je to proste fakt, nejako ináč tieto čísla, ktoré sú tu dnes na stole, to len potvrdzujú a usvedčujú vládu z tohto. To, čo je ale ešte horšie, je tá budúcnosť, ktorá nás čaká. Ja sa obávam, alebo čo obávam, ja som presvedčený, že ten vývoj, nielen v tomto roku, ale hlavne v budúcom roku, pretože v tomto roku len časť rozhodnutí príde do účinnosti, ale bude negatívny. Že tieto zmeny sú zlými zmenami, prinesú znižovanie príjmov oproti očakávaniam, tie očakávania sa zďaleka nenaplnia, čo bude prinášať ďalšie tlaky, ďalšie napätia, ďalšie potreby siahať k ďalším a ďalším opatreniam, k ďalším balíčkom konsolidačným, k ďalšiemu oberaniu ľudí, podnikov, firmy ešte o peniaze tam, kde sa budú dať nájsť, a spomaľovanie, alebo zastavenie rastu slovenskej ekonomiky a rast nezamestnanosti. To je najväčší problém a vidím tu napríklad aj takú negatívnu vec, že vláda vôbec zatiaľ nesiahla do zle nastaveného sociálneho systému, kde existuje absolútne plytvanie, zlé používanie prostriedkov s kontraproduktívnymi výsledkami, a pritom ide o desiatky, stovky miliónov eur. Tam k ničomu nedošlo, pracujúci sa pekne skladajú na konsolidáciu, vláda. (Prerušenie vystúpenia časomerom.)
Glváč, Martin, podpredseda NR SR (2017-10-19):
Ďakujem pekne. Pýtam sa členov vlády, či niektorý z nich chce odpovedať na interpelácie ihneď. Nie je tomu tak. Vyhlasujem tento bod programu za skončený. A ďakujem za účasť a vyhlasujem 21. schôdzu Národnej rady Slovenskej republiky za skončenú. Prajem pekný víkend. (Rokovanie 21. schôdze NR SR sa skončilo o 15.02 hodine.)
Glváč, Martin, podpredseda NR SR (2018-06-14):
Ďakujem. Otváram rozpravu k obidvom bodom programu. Do rozpravy som dostal tri písomné prihlášky. Pán poslanec Beblavý, pán poslanec Štarchoň a pán poslanec Dostál. Nech sa páči, pán poslanec Beblavý, máte slovo.
Paška, Pavol, predseda NR SR (2014-02-12):
Ďakujem. Pán spravodajca, v dobrom, teraz v rozprave ste potom mohli vystúpiť, ako toto bola spravodajská informácia. Takže, otváram, otváram rozpravu. Nemám písomnú prihlášku do rozpravy, pýtam sa, či má niekto záujem vystúpiť v rozprave ústne. Končím možnosť sa prihlásiť. Pán poslanec Martvoň.
Kollár, Boris, predseda NR SR (2022-10-19):
S ďalšou faktickou, teda na faktické bude reagovať pán poslanec Šeliga. Nech sa páči.
Paška, Pavol, predseda NR SR (2014-04-01):
To je tlač?
Hrnčiar, Andrej, doterajší podpredseda NR SR (2020-03-20):
Pán poslanec Robert Fico.
Lipšic, Daniel, poslanec NR SR (2015-04-15):
Pán predseda, dávam návrh, aby sa tento bod presunul až po prerokovaní skráteného legislatívneho konania. Považujem naozaj za absurdné, aby sa tak vážny návrh prerokovával pol hodinu po tom, ako je oznámený na tlačovej konferencii. Vy ste prišli s tým, že chcete zaviesť novú politickú kultúru. Už na minulej schôdzi ste oklamali plénum Národnej rady, keď ste tvrdili, že sa dozvieme zdroj anonymného právneho posudku pána ministra Pavlisa. Sme sa nikdy ho nedozvedeli. Teraz, žiaľ, zavádzate plénum znovu. Vaše celkom príjemné a zaujímavé reči aj vtipné poznámky niekedy pri preberaní funkcie sa, žiaľ, výrazne rozchádzajú s vašimi skutkami.
P. Hrušovský, podpredseda NR SR : (2001-10-25):
Páni poslanci, dovolím si vám navrhnúť ďalší postup dnešného rokovacieho dňa. Odporúčam, aby sme dnes rokovali do 21.00 hodiny, tak ako sme si odsúhlasili a hlasovali o všetkých dnes prerokovaných bodoch zajtra ráno o 9.00 hodine. Je všeobecný súhlas? (Hlasy z pléna: Áno.) A potom by sme pokračovali po odhlasovaní o dnes prerokovaných návrhoch rokovaním o zákone o Najvyššom kontrolnom úrade. Pán poslanec Benkovský, vy ste navrhli tento bod programu zaradiť zajtra ako prvý bod rokovania. Je pre vás prijateľný kompromis, že by sme najskôr odhlasovali, a potom rokovali? Áno.  (Hlas z pléna: Je súhlas.)
Grendel, Gábor, podpredseda NR SR (2020-09-24):
Pán poslanec, chcete reagovať na faktickú poznámku? Nie. Do rozpravy sa opäť hlási pán navrhovateľ, nech sa páči.
Laššáková, Jana, podpredsedníčka NR SR (2015-05-13):
Na vystúpenie pána poslanca s faktickými poznámkami sa hlásia páni poslanci Čaplovič a Petrák. Končím možnosť prihlásiť sa s faktickými poznámkami. Nech sa páči, pán poslanec Čaplovič.
Žiga, Peter, podpredseda NR SR (2024-05-02):
Pani poslankyňa Plaváková.
Glváč, Martin, podpredseda NR SR (2016-09-09):
S faktickými poznámkami siedmi páni poslanci. Ukončujem možnosť prihlásiť sa s faktickými poznámkami. Nech sa páči, pán poslanec Budaj.
Paška, Pavol, predseda NR SR (2013-09-11):
(Hlasovanie.) 141 prítomných, 100 za, 5 proti, 36 sa zdržalo. Schválili sme lehoty. Ďakujem pekne. Pán poslanec Kéry uvedie hlasovanie o návrhu uznesenia k návrhu na vyslovenie súhlasu s Dohodou o partnerstve a spolupráci medzi Európskou úniou a Irackou republikou, tlač 623. (Hlasovanie o návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej , tlač 623.)
A. Belousovová, podpredsedníčka NR SR: (2007-06-27):
Slovo má pani poslankyňa Vaľová. Pani poslankyňa tu nie je prítomná, ďalej pani poslankyňa Nachtmannová. Nech sa páči.
Grendel, Gábor, podpredseda NR SR (2021-05-05):
Ďakujem pekne. Takže vyhlasujem prestávku do 11.38 hod. Potom budeme pokračovať v prerušenej schôdzi. (Prestávka.) (Po prestávke. Zaznievanie gongu.)
Dostál, Ondrej, poslanec NR SR (2017-06-20):
Ja by som si dovolil zacitovať zo zákona o politických stranách: § 2 ods. 1: „Strana nesmie svojimi stanovami, svojím programom alebo činnosťou porušovať Ústavu Slovenskej republiky, ústavné zákony a medzinárodné zmluvy,“ § 17 ods. 1: „Na podanie návrhu na rozpustenie strany je oprávnený generálny prokurátor, ak strana koná v rozpore s § 2 ods. 1, o návrhu rozhoduje správny súd.“ Pán generálny prokurátor by konal politicky a nie právne v prípade, že by nepodal návrh na rozpustenie vašej strany v situácii, keď dospel k tomu, že sú splnené zákonom stanovené predpoklady pre podanie takéhoto návrhu. Napríklad keby začal politicky uvažovať, že či vám to náhodou nenaženie politické body. Keď konal v súlade so zákonom, tak musel takýto návrh dať, pretože to, k čomu dospel a o čom rozhodne súd, je, že vaša strana porušuje ústavu, ústavné zákony, zákony. S jednou vecou z vášho vystúpenia by som sa aj dokázal stotožniť a to je ten dvojaký meter, aký sa tu dlhodobo uplatňuje voči dvom zavrhnutiahodným zločineckým režimom – komunistickej totalite a fašistickej totalite. Je pokrytecké, ak stíhame fašistov a tolerujeme komunistov. Ale rovnako pokrytecké je to vo vašom prípade, keď je to naopak, keď strana, ktorá sa hlási k fašistickému slovenskému štátu a k jeho fašistickému prezidentovi Jozefovi Tisovi, keď strana, ktorá svojím, svojou symbolikou – šeky 1 488, výroky o budúcnosti bielych detí – sa dokonca hlási k neonacizmu, a jej poslanec tu bude niečo hovoriť o dvoch totalitách a obviňovať iných z fašizmu. No teda dovoľte, to je rovnako pokrytecké.
Paška, Pavol, predseda NR SR (2013-06-25):
Zvolávam poslanecké grémium ihneď, ale navrhujem, aby sme pokračovali v rozprave aj počas rokovania grémia. Ďakujem. (Hlasy z pléna.) Ešte pán poslanec Fronc.
Hort, Milan, podpredseda NR SR (2011-07-06):
Vyhlasujem rozpravu za skončenú. Pýtam sa pána navrhovateľa, či chce zaujať stanovisko k rozprave. Nech sa páči.
Kiššová, Jana, poslankyňa NR SR (2015-04-21):
Ďakujem veľmi pekne za slovo. Pani poslankyňa Žitňanská, vy mi hovoríte úplne z duše. Keď som vedela, že sa bude na tejto schôdzi rokovať o tomto probléme, lebo nie je to teda len jeden zákon, chcela som sa aj do tejto rozpravy prihlásiť, pretože minimálne zákon o reštrukturalizácii ma zaujíma. Ale dokument, ktorý sme dostali v stredu ráno na stôl, relatívne rozsiahly dokument, mal vyše 50 strán, som sa snažila si preštudovať, ale dnes vieme z médií, žiaľbohu, len, že sa v konečnom dôsledku vôbec nebude jednať o takto postavené znenie zákona, bude to celé vyzerať inak. Dnes nevieme vôbec, ako to bude vyzerať. A ja som sa vlastne ani nevedela tým pádom prihlásiť a pripraviť do rozpravy na komentovanie niečoho relevantného. Ja chcem pri tejto príležitosti možno poprosiť predkladateľov, že keď už teda nedali priestor odbornej verejnosti, aby pripomienkovali tento zákon, aby dali tento priestor aspoň nám. Ja sa potom budem snažiť veľmi, veľmi s citom to naštudovať v zrýchlenom konaní, ale z večera do rána preštudovať tak rozsiahle veci asi nebude možné. Takže toľko je možno len prosba. Ďakujem.
Zelník, Štefan, poslanec NR SR (2019-05-13):
Teraz pristúpime k hlasovaniu o pozmeňujúcom návrhu pána poslanca Baláža.
Grendel, Gábor, podpredseda NR SR (2022-03-16):
Otváram rozpravu, do ktorej som dostal dve písomné prihlášky. Za poslanecký klub SaS ako poverený člen pán poslanec Ondrej Dostál vystúpi v rozprave ako prvý a po ňom ešte pán Vladimír Ledecký, takisto z poslaneckého klubu SaS.
Jánoš, Vladimír, poslanec NR SR (2013-06-26):
Ďakujem pekne za slovo. Pán poslanec, počúval som váš príhovor v rámci rozpravy. Nie celkom dobre som pochopil jednu vec. Obhajujete teda nezávislých poslancov, že bude tu jedna desatina, hej, 15 poslancov bude tvoriť nezávislý, nejaký kváziklub, alebo skupina, alebo ako to nazvať. Treba si uvedomiť jednu vec. Tí poslanci sem do parlamentu sa nedostali ako nezávislí. Oni by sa sem v živote nedostali ako nezávislí. Oni sa sem dostali na svojich materských stranách, ktoré opustili. To je prípad aj SaS-ky, to, že vás opustila veľká časť poslancov, to nie je problém rokovacieho poriadku, to nie je problém, ja neviem, predsedu Národnej rady alebo koho, to nie je problém grémia, nikoho, to je váš problém vnútorný vo vašej strane a to isté aj v iných politických stranách. Jednoducho, keď odídu, tak odídu, sú to vnútrostranícke problémy politických strán a na to treba reagovať nejakým spôsobom aj v rokovacom poriadku. Hádam nechcete, aby nezávislí poslanci tu tvorili klub? No ja v živote by som za takéto niečo nebol. To je môj osobný názor. Ďakujem pekne.
Paška, Pavol, predseda NR SR (2013-04-30):
(Hlasovanie.) 93 prítomných, 1 bol za, 86 proti, 6 sa zdržali. Tieto návrhy sme neschválili.
Hrušovský, Pavol, podpredseda NR SR (2010-12-02):
Hlasujeme, páni poslanci, prerokovať zákon v treťom čítaní. (Hlasovanie.) 147 prítomných, 79 za, 12 proti, 56 sa zdržalo. Návrh sme schválili. Panie poslankyne, páni poslanci, otváram rozpravu. Zákon prerokovávame v treťom čítaní. Pýtam sa, či sa chce niekto prihlásiť do rozpravy. Konštatujem, že nie. Vyhlasujem rozpravu za skončenú. Poprosím pána poslanca, aby predniesol návrh uznesenia.
Hlina, Alojz, poslanec NR SR (2015-05-21):
Ďakujem pekne. Ono v zásade je to príznačné, ale aj dokumentuje, čo sme za krajinu, že tie pozastavené programy je aj vzdelávanie, aj veda, aj výskum. To skutočne nie sú našimi prioritami? Prioritou je urvať, čo sa dá, koľko sa dá. To je proste celé. Viete, že už sa nám nedarí ani klamať, hej? Už sa nám nedarí ani klamať tú Komisiu alebo už neviem koho, už proste nám nechcú uznať to, že keď si budú niekde v unimobunke v osade ťukať do počítača, že to je vzdelávanie. Už nám to nechcú veriť. Už ani neviete, kde by ste mohli vzdelávať? Ja vám to poviem na príbehu mojich detí. Moje deti chodili na výtvarný krúžok najskôr do centra mesta, potom ich stade vyhnali na perifériu ku pohrebníctvu Marianum. Aj tam to zrušili a zrušili krúžok ako celý. Ja už, viete, že tu nie je to vôbec prioritou, tak ako, zdá sa, že nie je prioritou aj pre túto vládu udržanie miesta, ktoré 60 rokov slúžilo deťom. A s tým skončím, pán minister. A ja vyjadrujem presvedčenie, že nebudete ten, že nebudete ten, ktorý predá objekt, ktorý 60 rokov slúžil deťom, kde sa vzdelávali, naozaj sa vzdelávali, kde chodili a kde mali krásne prostredie, krásny výhľad, nezrušíte im to len kvôli tomu, aby si na tom mieste mohli oligarchovia postaviť svoje vily. Lebo to miesto je veľmi cenné, všetci to dobre vieme. A ja verím a vyjadrujem presvedčenie, že vy nebudete ten, ktorý sa pod to podpíše.
Gyimesi, György, poslanec NR SR (2021-07-25):
Ďakujem, pán predsedajúci. V rozprave nevystúpil nikto, preto prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-09-20):
Pán poslanec Antal.
Kuffa, Štefan, poslanec NR SR (2020-09-24):
Prepáčte, nie, neni to procedurál, ale ktosi mi vymenil okuliare, sú to dámske modré okuliare a čierne (smiech v sále) mi ktosi zobral, takže nevidím dobre. Poprosím, že keď niekto nechal na mojej lavici, nech si to zoberie a tie moje nech mi vráti. Hej. Ďakujem. Prepáčte. (Reakcia z pléna: „Tu sú...“ Potlesk. Reakcia z pléna. Smiech v sále.) (Prestávka.) (Po prestávke.)
Hrnčiar, Andrej, podpredseda NR SR (2017-09-05):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Aha, pardon, pardon, ospravedlňujem sa. Otváram ústnu rozpravu. Končím možnosť nahlásiť sa do ústnej rozpravy. Nech sa páči, pán poslanec Dostál.
Jurinová, Erika, podpredsedníčka NR SR (2015-09-16):
Ďakujem pekne, pán poslanec. Na vaše vystúpenie nie sú faktické poznámky. Dávam možnosť vystúpiť pani poslankyni Renáte Zmajkovičovej. Nech sa páči, máte slovo.
Glváč, Martin, podpredseda NR SR (2019-05-20):
Ďakujem. Otváram rozpravu. Do rozpravy som dostal dve písomné prihlášky. Za klub OĽANO pani poslankyňa Verešová a potom pán poslanec Dostál. Nech sa páči, pani poslankyňa, máte slovo.
Martvoň, Anton, poslanec NR SR (2015-05-19):
Ďakujem pekne. Pán poslanec Lipšic, to, že obhajujete pána Žilinku ako svojho bývalého námestníka, čo bol na politickej funkcii, to plne chápem. To plne chápem. Ale to, že obviňujete Freša z dohody so SMER-om, keď on porazil dvoch našich kandidátov na župana, a tu že chcel nášho poslanca vyťahovať z lavice, tak to je nádherné. Však vy tomu, vy to, vy tomu Frešovi de facto nakladáte ako malému decku za to, že si dal svojho kandidáta. Ako ja poprosím pána predsedu Fica, nech vám dá ešte možnosť jednu funkciu si zvoliť. Však teraz padlo jeden klub, potom padnú ďalšie dva. To je nádherné. Ako ja, mne je to jasné, že tu už opozícii nepomôže ani svätená voda, ani elixír života, aby ste sa zmohli. Ale ja sa vás chcem spýtať, pán Lipšic, naozaj veríte, že pán Žilinka získa 60 hlasov? Stojíte si za tým? Tu dajte verejný prísľub, že získa 60 hlasov. Ak nie, radšej sa dohodnite na tom, čo sa možno viete zhodnúť, že nepôjdete voliť. Ale nehovorte nám tu, aký je to kandidát opozície. Vidíme, aký on kandidát opozície je, keď ešte aj vášmu, človeku, ktorého ste všetci ťapkali po komunálnych voľbách VÚC-karských po pleci, boli ste na jeho tlačovkách, tak teraz mu nakladáte ako malému decku. A nás to teší, však si naložte všetci pre mňa za mňa (povedané so smiechom) a bude tu nádhera.
Figeľ, Ján, podpredseda NR SR (2012-07-02):
Ďakujem pekne. Chcem sa teraz spýtať, či sa chce niekto prihlásiť do rozpravy ústnou procedúrou? Fíha. Šiesti páni poslanci. Uzatváram túto možnosť a udeľujem týmto slovo pánovi poslancovi Podmanickému. Teda prihlásení sú páni Podmanický, Pollák, Novotný, Matovič, Hlina a Jasaň. Nech sa páči, pán poslanec.
Paška, Pavol, predseda NR SR (2014-06-25):
(Hlasovanie.) 130 prítomných, 47 za, 74 proti, 9 sa zdržalo. Návrh sme neschválili.
Novotný, Viliam, poslanec NR SR (2011-07-08):
Pán predseda, v rozprave odzneli dva procedurálne návrhy, ktoré predložil pán poslanec Ondruš. Prosím, dajte hlasovať o prvom jeho procedurálnom návrhu vrátiť novelu zákona predkladateľovi na dopracovanie.
Kotleba, Marian, poslanec NR SR (2021-09-22):
Ďakujem všetkým kolegom za konštruktívne poznámky. Naozaj, čo to musí byť za vakcínu, keď zrazu štát, ktorý dovtedy ľuďom len bral peniaze, kde sa dá, a vidíme, že v tom bude pokračovať, zvyšovanie energií sa inak nedá nazvať, tak zrazu kvôli vakcíne je ochotný rozdávať státisíce eur? Kvôli vakcíne rozdávať státisíce eur. Čo to musí byť za vakcínu, keď pracovníci v zdravotníctve – lekári a vo veľkom zdravotné sestry – sú ochotní radšej odísť z práce, ako sa majú nechať donútiť zobrať si tú vakcínu? Keď tí, ktorí najviac a najbližšie môžu poznať, čo sa v tých ampulkách skrýva, radšej odídu z dlhoročnej práce, ktorú robili s nasadením, ktorú robili s láskou, ktorú robili ako misiu, z presvedčenia, ale jednoducho sú rozhodnutí, že do nich a ich detí tú vakcínu nikto nedá. Takže ja ďakujem týmto nielen kolegom za faktické, ale ja ďakujem všetkým ľuďom na Slovensku, ktorí šíria osvetu o tom, aké nebezpečné je prijímať neoverené vakcíny. Ďakujem všetkým ľuďom, ktorí sa rozhodli aj za cenu osobného nasadenia bojovať proti nátlaku, či na pracovisku, v škole, alebo kdekoľvek inde, ktorí sa rozhodli aj za cenu toho, že niekto na nich zavolá políciu alebo na nich budú ukazovať prstom, svojím príkladom ukazovať, že to, čo sa dnes v spoločnosti deje, nie je ani zďaleka normálne a že tieto opatrenia, keď to tak môžem nazvať, nemajú nič spoločné s ochranou zdravia, pretože nejde o nič iné len o systém vytvorený na to, aby sa podrobili aj tie zvyšky ľudí, ktorí majú nejakú hrdosť, ktorí si ctia slobodu a ktorí si hlavne vážia svoje vlastné deti a nechcú dovoliť, aby tie deti boli cez ampulky... (Prerušenie vystúpenie časomerom.)
Ďurica, Ondrej, poslanec NR SR (2022-02-03):
Ďakujem za slovo, pán podpredseda. Ja by som sa vrátil po tejto prestrelke hlavne k tomu obsahu a k tomu meritu navrhovaného zákona, o čom teda je, a to si treba pozrieť a myslím si, že obsahovo aj z hľadiska cieľa takéhoto návrhu zákona je to absolútne v poriadku. Nemáme, nemáme najmenší dôvod sa za tento predložený návrh ani ospravedlňovať, ani hanbiť. Jednoducho treba si uvedomiť, a to adresujem hlavne koaličným poslancom, že očkovanie vzbudzuje u veľkej časti občanov obavy, nedôveru. Jednoducho keď sa bavíme o tom, že tu bola druhá dávka, potom tretia, teraz sa skloňuje štvrtá a potom sa hovorí o rôznych percentách účinnosti, neúčinnosti, vedľajších účinkoch. A koniec koncov aj táto diskusia to dokázala, že ktokoľvek má iný názor, dokonca aj doktor Urban, ktorý tu vyjadril svoje stanovisko a určité, určité postrehy z praxe, jednoducho nie je to, nie je to pre vás téma na diskusiu, vy máte v tomto absolútne jasno, takže si myslím, že je namieste takýto návrh zákona. Ďakujem.
Laurenčík, Milan, podpredseda NR SR (2022-03-23):
V rozprave teraz vystúpi pán poslanec Ján Szőllős, nech sa páči. (Reakcie z pléna. Predsedajúci telefonuje vnútornou linkou. Krátka pauza.) Kolegyne, kolegovia, tak beriem späť. (Reakcia z pléna.) Možnože pre vás ráno, pre mňa nie, ale nebol som tu od rána a som pomiešal papiere. Takže prerušujem rokovanie o tomto bode programu. Budeme pokračovať až po termínovanom bode, ktorý bol termínovaný na 10.30 hod. Pristúpime teraz k rokovaniu o návrhu na voľbu členov Rady Slovenského pozemkového fondu. Návrhy vlády Slovenskej republiky na voľbu členov rady má parlamentnú tlač 953 a návrh výboru pre pôdohospodárstvo a životné prostredie na voľbu členov rady je pod tlačou 954. Prosím pána ministra pôdohospodárstva a rozvoja vidieka Slovenskej republiky pána Samuela Vlčana, aby návrh vlády uviedol. Pán minister, nech sa páči, máte slovo. (Rokovanie o návrhu vlády Slovenskej republiky na voľbu členov Rady Slovenského pozemkového fondu , tlač 953, a o návrhu Výboru Národnej rady Slovenskej republiky pre pôdohospodárstvo a životné prostredie na voľbu členov Rady Slovenského pozemkového fondu , tlač 954.)
A. Belousovová, podpredsedníčka NR SR: (2008-05-14):
Pán poslanec Gál, chcete reagovať na faktickú poznámku? Ďakujem. Pán poslanec Gál bol vlastne jediný, ktorý bol prihlásený  do rozpravy, vyhlasujem preto všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Blaha, Ľuboš, podpredseda NR SR (2023-11-16):
Pán kolega, naozaj toto nie je procedurálny návrh. To sa má týkať časového a vecného prerokovania veci, takže skúsme nezneužívať rokovací poriadok, ale vaše politické posolstvo bolo zaznamenané. Takže ste asi spokojný. Ďakujem pekne. Pán, pán František Majerský chce reagovať faktickou poznámkou na vystúpenie pána Štefunka, takže nech sa páči, máte slovo.
Poliačik, Martin, poslanec NR SR (2015-03-13):
Ďakujem. Ja súhlasím, že tie modely v iných krajinách otvárajú oveľa väčší priestor, lebo tam aj tá spoločenská zodpovednosť firiem je oveľa vyššia, a to, tá šedá zóna medzi mimovládkami a dajme tomu firmami, ktoré sa aj podieľajú na ako keby tých mimovládkových projektoch, je oveľa širšia a viac sa prekrývajú. Ja len hovorím, že za súčasnej situácie v takom bode, v akom sme, vpustiť, kde je, už len to nastavovanie parametrov je stále trošku zmätočné, lebo nie som si istý, že vždy vieme, že čo chceme spraviť. Častokrát mám dojem, skôr iba chceme minúť peniaze a vykázať, že sme niečo spravili. Tak v tomto prípade si myslím, že potrebujeme chrániť hlavne tých hráčov, ktorí nám ešte ako keby ostali. A ja nemám nič proti tomu, keď raz bude riadna koncepcia, že čo ideme robiť, a bude nastavená stratégia napríklad na báze tých odporúčaní, ktoré pán minister teraz drží v rukách, tak aby sa to znovu otvorilo. Len si myslím, že teraz je príliš veľké riziko, že vstupom týchto nových hráčov ešte aj tí, ktorí by mohli byť zachovaní, mohli by aspoň vykazovať výsledky na tej úrovni, ako to robili doteraz, ešte aj tí budú mať sťaženú. Takže ja nie som principiálne proti eseročkám, ale myslím si, že v tomto bode by bol, ešte nie je správny čas na to, aby sme ich tam vpúšťali. Ďakujem.
Laurenčík, Milan, podpredseda NR SR (2021-11-12):
Ďakujem, pani ministerka. Prosím, aby ste zaujala miesto pre navrhovateľov. Ja teraz dám slovo spoločnému spravodajcovi pánovi poslancovi Tomášovi Lehotskému, aby informoval Národnú radu o výsledku rokovania výborov o tomto návrhu zákona a aby odôvodnil návrh, ako aj stanovisko gestorského výboru. Nech sa páči, pán poslanec, máte slovo.
Pamula, Peter, poslanec NR SR (2020-02-25):
Ďakujem za slovo, pán predseda. Pán predseda, dajte, prosím, hlasovať o tom, že Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 1838).
Grendel, Gábor, poslanec NR SR (2023-12-22):
Ďakujem za slovo. Chcel by som sa vyjadriť k tomu, čo ste urobili, pán predseda, v súvislosti so zamestnancami. Oni vám prikyvovali, že to bolo v poriadku aj prvýkrát, keď ste sa pýtali. A zakrývať sa stanoviskom zamestnancov, keď ste ich faktickým nadriadeným... (Prerušenie vystúpenia predsedajúcim.)
Žiga, Peter, podpredseda NR SR (2023-12-13):
Pán poslanec Dej.
Baláž, Radovan, poslanec NR SR (2016-10-12):
Ďakujem za slovo. Vážený pán predsedajúci, vážené kolegyne, kolegovia, v rozprave vystúpili dvaja poslanci, pričom bol podaný jeden pozmeňujúci návrh, nakoľko však dvaja poslanci stiahli svoje podpisy spod tohto návrhu, tento návrh už nespĺňa náležitosti pozmeňujúceho návrhu, preto o ňom nebudeme hlasovať. Preto, pán predsedajúci, budeme hlasovať o bodoch zo spoločnej správy, a to o bode 1 až 20, s odporúčaním gestorského výboru schváliť.
Galko, Ľubomír, poslanec NR SR (2023-12-19):
Ďakujem pekne. Ja k vystúpeniu pána Dostála potrebujem ešte doplniť, lebo podľa mňa ani pán Pellegrini, ani kolegovia poslanci nevedeli, že čo sa tu vlastne udialo. Ja som prečítal svoj pozmeňovací návrh, ktorý mal 230 bodov a na záver predsedajúci pán Žiga povedal, že nie je si istý, ale že si myslí, že som sa v troch bodoch pomýlil a že to ide zistiť tuto hore na legislatívny odbor alebo organizačný alebo neviem kde. A že nám dá informáciu, či to mám znovu prečítať. Preto som ja nadobudol pocit aj kolegovia, že som sa pomýlil. On sa vrátil s tým, že mi to prečítať znovu nedal. To znamená, že všetci sme mali za to, že som sa nepomýlil. Teraz ani ten spravodajca nepovedal, že v čom som sa pomýlil, to znamená, že vy mi upierate právo dať hlasovať o niečom, čo som navrhol bez toho, aby ste to čo i len vôbec zdôvodnili. Vy ste ani nepovedali, že v ktorom bode som sa pomýlil, ako som sa pomýlil, a toto pokladám za vážne porušenie mojich práv. Na záver by som túto faktickú poznámku využil ešte na to, aby som si dovolil pánovi Pellegrinimu povedať, že je drzý ako opica. Ďakujem pekne.
Lukáč, Jozef, poslanec NR SR (2016-10-12):
Ďakujem. Súhlasím s kolegom Hegerom, že podporovať takéto skryté dane a zdaňovanie, nie je celkom cesta. Ja som si pozrel dôvodovú správu, v ktorej sa uvádza, že tento návrh nebude mať vplyv na rozpočet obcí a vyšších územných celkov. Aj obce a vyššie územné celky predsa disponujú, využívajú neživotné poistenie svojho majetku. To znamená, že bude to mať vplyv, zvlášť ak ide o väčšie mestá alebo územné celky, zároveň samozrejme im to premietnu do daní, čiže príde k ďalšiemu zdaneniu občanov. Čiže dostávame sa ku dvojitému zdaneniu. A to, myslím si, nie je to, po čom občania Slovenskej republiky túžia alebo volajú. Ďakujem.
Sulík, Richard, predseda NR SR (2011-09-14):
Pán poslanec Faič.
Laššáková, Jana, podpredsedníčka NR SR (2014-10-22):
Pán poslanec nechce reagovať, vyhlasujem všeobecnú rozpravu za skončenú. Pán minister, chcete zaujať stanovisko k rozprave? Áno. Nech sa páči, máte slovo.
Bugár, Béla, podpredseda NR SR (2017-02-09):
Pani poslankyňa Shahzad. (Reakcie z pléna.) Páni poslanci! Pani poslankyňa.
Laššáková, Jana, podpredsedníčka NR SR (2012-06-29):
Pán poslanec Mihál, nech sa páči.
Bugár, Béla, podpredseda NR SR (2017-05-18):
Tak sa teší, že tlieska.